open-index/open-wikipedia-markdown huggingface dataset:
OBAK אודסה

ממוזער|הקבוצה בשנת 1912.
**OBAK** הוא שמו של **מועדון הספורט הבריטי של אודסה** (ברוסית: **Одесский британский атлетический клуб**, בראשי תיבות **ОБАК** בקירילית, מילולית: המועדון האתלטי הבריטי של אודסה) הייתה אחת מקבוצות הכדורגל הראשונות שפעלו ברוסיה בתקופת האימפריה הרוסית. היא נחשבה לאחת הקבוצות החזקות בתקופה שקדמה לפרוץ מלחמת האזרחים ושחקניה הרכיבו את נבחרת אודסה שזכתה באליפות האימפריה הרוסית בכדורגל, בתקופה שלא הייתה אליפות ארצית למועדונים אלא אליפות בין נבחרות הערים.
## היסטוריה
זה היה מועדון ספורט מהעיר אודסה, שנוסד בשנת 1878 על ידי העובדים הבריטיים של משרד הטלגרף המקומי והוא מהווה למועדון הכדורגל הוותיק ביותר שהוקם באוקראינה. מייסדי המועדון הם האזרחים הבריטיים הנרי ר. רוג'רס ווולטר קרפנטר.

הצו הרשמי לאשרור תקנון מועדון הכדורגל בשמו של ראש עיריית אודסה דאז אפולון גריגורייב, נחתם על ידי צ'ארלס סמית' במרץ 1907.

המועדון היה חלק מאגודת הספורט הבריטית של אודסה (OBAO), שעד 1907 כללה גם מועדוני קריקט וטניס. משחק הקריקט באודסה התקיים לראשונה באוגוסט 1881 בכיכר הסמוכה לגבעת המגפה. משחק שבו השתתפו נציגי המושבות האנגליות באודסה וגאלאץ והסתיים בניצחון אודסה. במשחק נכח גם המושל הכללי של אודסה, הנסיך אלכסנדר מיכאילוביץ' דונדוקוב-קורסקוב וראש העיר של אודסה גריגורי מרזאלי. ב-1884 נבנה באודסה מגרש כדורגל, אשר היה ממוקם בשדרות הצרפתיות שמול המבנה הנוכחי של אולפני הקולנוע של אודסה.

ב-1911 הקבוצה הייתה אחת המייסדות של ליגת הכדורגל של אודסה. המגרש הביתי של המועדון היה ממוקם באזור בכביש המזרקה הקטנה, סמוך לחופי הים השחור. בשנת 1913 מגרש הקבוצה היה היחיד בעיר שיכול היה לקיים משחק בתשלום והוא נבחר כמי שיארח את גמר אליפות האימפריה הרוסית בכדורגל.

נבחרת אודסה שזכתה באליפות 1913 הורכבה משחקני OBAK: גאטון, קאר, בלום, הוברט טאוננד וארנסט ג'ייקובס. בשנת 1917 הקבוצה פורקה, בעקבות פרוץ מלחמת האזרחים ברוסיה שבעקבותיה אזרחים זרים רבים עזבו את המדינה, ביניהם שחקני הקבוצה.

## הישגים לפי עונה

## שחקנים ידועים
* ארנסט ג'ייקובס
* הוברט טאוננד
* סרגיי אוטוצ'קין


קובץ:Збірна ОБАК - 1912.jpg|הקבוצה בשנת 1912
קובץ:Збірна ОБАК - 1914.JPG|הקבוצה בשנת 1914


## תארים
* **אליפות אודסה:** 1911, 1912
## ראו גם
*ספורט סנקט פטרבורג

## לקריאה נוספת
* Коршак, Юрий Фёдорович, Старый, старый, футбол, 1975
* Галинский, Борис Вениаминович, Черноморцы, 1969
* Усатюк, Юрий Иванович. Сто лет в Одессе, 2013
* 

## קישורים חיצוניים
*מידע על הקבוצה באתר UkrSoccerHistory   

## הערות שוליים

קטגוריה:קבוצות כדורגל שהתפרקו
קטגוריה:האימפריה הרוסית: כדורגל
קטגוריה:קבוצות כדורגל שהוקמו ב-1878
קטגוריה:אודסה: ספורט
טריומף רודסטר

**טריומף רודסטר** (באנגלית: **Triumph Roadster**) היא מכונית ספורט, בתצורת מכונית רודסטר מתוצרת יצרנית הרכב הבריטית **[[טריומף (כלי רכב)|טריומף]]**  שיוצרה בין השנים 1946–1949.

יוצרו 4,501 יחידות.

## "טריומף רודסטר"
* הדגם הראשון של יצרנית הרכב "טריומף" שיוצר לאחר מלחמת העולם השנייה
* 2 מושבים + 2 מושבים נשלפים אחוריים ("Dicky Seats")
* מעצורים הידראוליים
* דלתות קדמיות - "דלתות התאבדות"

## דגמי "טריומף רודסטר"
 
* "Triumph 1800 Roadster (18TR)" - יוצרו 2,501 יחידות (יוצר בין השנים 1946-1948)
* "Triumph 2000 Roadster (TRA)" - יוצרו 2,000 יחידות (יוצר בין השנים 1948-1949)

## תאוצות "טריומף רודסטר"
* 0-97 קמ"ש בזמן של 34.4 שניות (דגם 1,800)
* 0-97 קמ"ש בזמן של 27.9 שניות (דגם 2,000)
## תמונות

קובץ:Splendid classic car awaiting the start of the 2009 Havant Mayor's Rally (4) - geograph.org.uk - 1259874.jpg |"טריומף רודסטר" 
קובץ:1947 Triumph Roadster dash.jpg |"טריומף רודסטר" - שנת 1947 
קובץ:1946 Triumph Roadster.jpg |"טריומף רודסטר" - שנת 1946 
קובץ:Triumph 1800 Roadster 1946.jpg |"טריומף רודסטר", דגם "1800" - שנת 1946 
קובץ:Triumph Roadster (3944542707).jpg |"טריומף רודסטר" 
קובץ:1947 Triumph Roadster rear right.jpg  |"טריומף רודסטר" - שנת 1947 
קובץ:1949 Triumph Roadster 2000 (7563355442).jpg |"טריומף רודסטר", דגם "2000", שנת 1949 - מבט לתא הנהג 
קובץ:Triumph 1800 1948 Roadster LRear Lake Mirror Cassic 16Oct2010 (14690470200).jpg |"טריומף רודסטר", דגם "1800" - שנת 1948 
קובץ:Triumph Roadster - Flickr - exfordy (2).jpg |"טריומף רודסטר" 
קובץ:Triumph Roadster - Flickr - exfordy (1).jpg |"טריומף רודסטר" 
קובץ:MKE 131 - 1949 Triumph 2000 Roadster - "Dicky Seats" 5499276798.jpg  |"טריומף רודסטר", דגם "2000", שנת 1949 - מבט ל"Dicky Seats"


## ראו גם
* אופל
## קישורים חיצוניים

*  (טריומף רודסטר 2000)

## הערות שוליים

קטגוריה:מכוניות ספורט
קטגוריה:מכוניות קבריולה
רודסטר
קטגוריה:דגמי מכוניות שהושקו ב-1946
קטגוריה:מכוניות בריטיות
איסכאכא

**איסכאכא** (בערבית: **إسكاكا**) הוא כפר פלסטיני השוכן במחוז סלפית שבשומרון, 27 ק"מ דרומית מערבית לשכם. לפי נתוני הלשכה הפלסטינית המרכזית לסטטיסטיקה, אוכלוסיית הכפר מנתה 1,107 תושבים בשנת 2016.
איסכאכא גובל ביישובים הפלסטינים זאוויה ולובאן א-שרקיה במזרח, סלפית (עיר) ממערב, ומרדה, יאסוף וג'מעין מצפון; ונמצא בין ההתנחלויות אריאל וכפר תפוח, ובקרבת אסיף (נופי נחמיה).

## היסטוריה
במפקד 1922, שנערך על ידי שלטונות המנדט הבריטי, הייתה אוכלוסיית הכפר 127 מוסלמים, ובמפקד 1931 היא גדלה ל-186 מוסלמים שהתגוררו ב-48 בתים.

ב-1945 האוכלוסייה בכפר הייתה 260 מוסלמים, ואילו שטח הקרקע הכולל של הכפר היה 5,311 דונם. מתוכם היו 1,309 דונם של מטעים ואדמות השקיה, 1,624 של גידולי דגנים, ו-12 דונם סווגו כשטח בנוי.

בעקבות מלחמת השחרור, ולאחר הסכם שביתת הנשק בין ישראל וירדן מ-1949, עבר איסכאכא משליטה בריטית לירדנית.

בשנת 1961 האוכלוסייה של איסכאכא הייתה 415 נפש.

### לאחר 1967
בעקבות מלחמת ששת הימים ב-1967, עבר איסכאכא משליטה ירדנית לישראלית. בהסכם אוסלו ב' סווגו 25% מאדמות הכפר כשטח B ו-75% הנותרים כשטח C. מדינת ישראל הפקיעה 356 דונמים של אדמה מאיסכאכא, לבניית אריאל, אסיף (נופי נחמיה) ולגדר ההפרדה.

## קישורים חיצוניים

* Welcome To Iskaka
* Survey of Western Palestine, Map 14:  IAA, Wikimedia commons
* Iskaka Village (Fact Sheet), המכון למחקר יישומי - ירושלים (ARIJ)
* Iskaka Village Profile, ARIJ
* Iskaka aerial photo, ARIJ
* Development Priorities and Needs in Iskaka, ARIJ

## הערות שוליים

קטגוריה:השומרון: יישובים
קטגוריה:נפת סלפית
קטגוריה:הרשות הפלסטינית: יישובים
הדר בית"ר

**הדר בית"ר** הוא מאחז צפונית-מערבית לביתר עילית. היישוב קרוי על שם העיר ביתר הקדומה הסמוכה, על שם תנועת בית"ר ועל שם הערך "הדר" שבו דגל זאב ז'בוטינסקי.

## היסטוריה
### הקמה
היוזמה להקמת היישוב באה מצידו של ג'ו (יוסף) רוזנברג, עולה מדרום אפריקה וטייס מתנדב בחיל האוויר הישראלי במלחמת העצמאות. רוזנברג פנה לגורמים ממשלתיים, וממשלת ישראל החליטה ב-1980 כי היישוב, שתוכנן כפרבר עירוני של ירושלים, יוקם בידי היזם. לפי דרישת הרשויות, שרצו לייצר אחיזה ממשית בקרקע, הקים רוזנברג את היישוב הדר בית"ר כגרעין מייסד ליישוב המתוכנן.

בל"ג בעומר ה'תשמ"ה (קיץ 1985), תאריך המזוהה עם יום הפסקת פטירת תלמידי רבי עקיבא, שבהתחלה תמך במרד בר כוכבא שעיקר בירתו הייתה בסמוך לביתר הקדומה, עלה לקרקע גרעין ראשוני של קבוצה קטנה של משפחות דתיות לאומיות של בוגרי ישיבת מרכז הרב ומכון מאיר. בכ"ט באב ה'תשמ"ז (24 באוגוסט 1987) שר השיכון דוד לוי אמר בכנסת ש"נדחוף להקמת הדר-בית"ר כיישוב עירוני גדול, שגם עליו יש הסכמה בין המערך לליכוד"

### שינויים גאוגרפיים
עם החלטת משרד השיכון לייעד את היישוב שתוכנן על ידי רוזנברג, ליישוב לאוכלוסייה חרדית בשם ביתר עלית, הועברו תושבי הגרעין המייסד מערבה לשטחי רכס C (גבעה ג'), אותו הבטיחו הרשויות לרוזנברג. רוזנברג נפטר בפתאומיות ב-1987.

### פרשת חילמי שושא

ב-27 באוקטובר 1996 חילמי שושא, ילד פלסטיני מהכפר חוסאן, נהרג בידי נחום קורמן, רכז הביטחון של הדר בית"ר. קורמן טען כי ראה קבוצת נערים פלסטינים משליכה אבנים לעבר כלי רכב ישראלים. לטענתו, הוא רדף אחריהם ותפס את שושא. לפי גרסתו של קורמן הוא ראה את שושא נופל לאחור באזור מכוסה אבנים וברזלים ומאבד את הכרתו, והחל לבצע בו החייאה. פלסטינים שהיו במקום טענו שקורמן הכה את שושא, בעט בו והפיל אותו לאדמה, והכה בראשו באקדח. שושא פונה להדסה עין כרם שם מת כתוצאה משטף דם במוחו. קורמן זוכה על ידי בית המשפט המחוזי, אך הורשע על ידי בית המשפט העליון בדונו בערעור הפרקליטות, ובעסקת טיעון נדון לשישה חודשי עבודות שירות.

## מעמד היישוב
הדר בית"ר נכלל בשטחה המוניציפלי של העיר ביתר עלית, וב־2020 פורסם מכרז של הממונה על הרכוש הממשלתי והנטוש באזור יהודה ושומרון לבניית 770 דירות ועוד 4,800 מ"ר למסחר ותעסוקה בשטח הכולל את המקום.

## קישורים חיצוניים
*
*

## הערות שוליים

קטגוריה:התנחלויות ביהודה ושומרון
קטגוריה:ביתר עילית
קטגוריה:גוש עציון: יישובים לשעבר
קטגוריה:מאחזים ביהודה ושומרון
המזרחי (עיתון)

**המזרחי** היה כתב עת עברי שיצא לאור בפולין בין 10 בדצמבר 1918 עד 29 במאי 1924 במתכונת של שבועון, מטעם תנועת המזרחי בפולין.

## היסטוריה
העיתון קם בשנת 1918, לאחר כינוס הוועד הפועל של תנועת המזרחי בפולין בכ"ט-ל' בכסלו תרע"ט, במסגרתו דן הוועד בשאלות הנוגעות לעם היהודי בכלל, ולהתארגנות תנועת המזרחי בפולין בפרט. בסיכום הוועידה נכתב כי יש "לגשת מיד להוציא שבועון עברי בשם 'המזרחי'". עורך העיתון לאורך כל שנות פרסומו היה יצחק ניסנבוים, רב ודרשן מהוגי המזרחי שגם שימש כנשיא תנועת המזרחי בפולין. מטרת העיתון הייתה לשמש כביטאון המרכזי של התנועה, במיוחד לקראת ועידת התנועה העולמית אשר עמדה להתכנס.

העיתון עסק בעניינים הנוגעים לעם היהודי. מדור אחד הביא חדשות מארץ ישראל, מדורים אחרים דיווחו על החלטות הוועד הפועל של התנועה בפולין, וכן פעילויות התנועה. מדור נוסף בשם "בציונות" עסק בפעילות התנועה הציונית בפולין. המדורים לא היו קבועים, והשתנו במרוצת השנים.

העיתון שימש ככלי פוליטי-מפלגתי, ושיקף את פעילות התנועה והאידאולוגיה שלה.

## קישורים חיצוניים
* המזרחי באתר עיתונות יהודית היסטורית של הספרייה הלאומית

## הערות שוליים

2018 02
קטגוריה:עיתונות בעברית
קטגוריה:פולין: עיתונים
אינפיניטי Etherea

**אינפיניטי Etherea** (באנגלית: **Infiniti Etherea**) היא מכונית קונספט בתצורת מכונית סלון המוגדרת כמכונית היברידית, אשר הוצגה על ידי חטיבת הרכב **[[אינפיניטי]]** (באנגלית: Infiniti), חטיבה של יצרנית הרכב **[[ניסאן]]** (Nissan Motor Company Ltd) היפנית בשנת 2011.

## אינפיניטי Etherea
,
* דגם ה"אינפיניטי Etherea" הוצג לראשונה בתערוכת המכוניות הבינלאומית בז'נבה בשנת 2011
* דגם ה "אינפיניטי Etherea" משלב שני סוגי מנועים: מנוע בעירה פנימית עם מנוע חשמלי (מכונית היברידית)
* 5 דלתות
* 4 מושבים
* 2 מנועים: מנוע בנזין + מנוע חשמלי
* הנעה קדמית
* גג זכוכית שקוף
* דלתות אחוריות - "דלתות התאבדות" (פתיחת הדלת בניגוד לציר התנועה של הרכב)

## ראו גם
* מכונית קונספט
* מכונית היברידית
* אינפיניטי אסנס
* אינפיניטי J30
* אינפיניטי Q40
* אינפיניטי LE

## קישורים חיצוניים

* 

## הערות שוליים

קטגוריה:דגמי מכוניות שהושקו ב-2011
קטגוריה:כלי רכב יפניים
קטגוריה:מכוניות היברידיות
קטגוריה:מכוניות סלון
קטגוריה:מכוניות קונספט
Etherea
BNT World

**BNT World** הוא ערוץ הטלוויזיה הבינלאומי של בולגריה, המופעל על ידי הטלוויזיה הלאומית הבולגרית BNT.

השידור הראשון של הערוץ היה ב-2 במאי 1999. ב-20 בדצמבר 2010, שונה שם הערוץ ל"BNT World". הערוץ משודר כיום באמצעות לוויין תקשורת.

## היסטוריה
### 1999-2010
השידור הראשון של הערוץ התקיים ב-2 במאי 1999, תחת השם "הטלוויזיה הבולגרית". מנהל התוכניות הראשון היה אגנס וסילב. 

בראשית שידוריו שודרו בערוץ סרטים בולגריים מהארכיון של BNT ותוכניות מוזיקה. 

לערוץ יש מספר הפקות מוצלחות דוגמת "שגרירי בולגריה" ו"כל הלילה". 

ב-14 בספטמבר 2008 שונה שם הערוץ ל-BNT Sat.

ב-20 בדצמבר 2010 שוב שונה שם הערוץ ל-BNT World. 

הערוץ משודר בחינם דרך הלוויין וכמו כן דרך אתר BNT.

## שידור
שידורי BNT מתבצעים בעזרת הלוויינים אסטרה 12, 3B ו-Hellas Sat 2, שמאפשרים לערוץ להיקלט בכל רחבי אירופה.

## ראו גם
* BNT 1
* BNT 2

## קישורים חיצוניים
* 

קטגוריה:ערוצי טלוויזיה
קטגוריה:BNT
בית המיסיון (באר שבע)

200px|ממוזער|שמאל|בית המסיון לשעבר בבאר שבע.
**בית המסיון**, הוא בית לשימור, ששימש את המסיון הנוצרי הפרוטסטנטי, ונמצא בפינת הרחובות האבות וטרומפלדור, בבאר שבע.
## היסטוריה
בית זה הוקם בשנת 1903 עבור משפחה מוסלמית, ולא נראה כמבנה נוצרי. הוא הוקם על המגרש, שבו עמד קודם אוהלו של המושל הטורקי הראשון באזור - איסמאיל כמאל ביי. הוא מעוצב בסגנון טורקי, בדומה למבני הציבור בעיר. הכניסה לבית היא בעלת שלוש דלתות. הבנייה סימטרית. לבית יש גג רעפים.

בשנת 1911, הבניין נרכש על ידי קבוצת מסיון אמריקאית, ובשנת 1921 הוקמה לצדו כנסייה עם מגדל פעמונים. למבנה הוספו גם שלושה חדרי כיתה. המבנה תופעל על ידי משפחה מארצות הברית, שמדי פעם התחלפה במשפחה אחרת. הבעל היה מטיף ומורה והאישה מורה ואחות סיעודית. במבנה, הפעילו אם הבית ובנותיה מרפאת עיניים במחירים זולים, שטיפלה בעיקר בתושבי האזור, שחלו במחלת הגרענת בעיניהם, עקב סופות החול הרבות. בבית הספר ששם, למדו כשלושים ילדים נוצרים.

כיום מבנה הכנסייה והמסיון אינם פעילים, אך הם שייכים עדיין לארגון המסיון. הם צמודים למשרדי סדנת הרכב, של משטרת ישראל, בעיר.

## קישורים חיצוניים

## הערות שוליים

קטגוריה:באר שבע העתיקה
קטגוריה:באר שבע: מבנים
קטגוריה:ישראל: כנסיות פרוטסטנטיות
זירקה קרופיבניצקי

**"זירקה" קרופיבניצקי** (באוקראינית: **Зі́рка Кропивницький**, מילולית: "הכוכב" קרופיבניצקי) הוא שמו של מועדון כדורגל מהעיר קרופיבניצקי, המתמודד בליגה אוקראינית לקבוצות חובבים ונחשב למועדון הכדורגל הוותיק ביותר באוקראינה. נוסד בשנת 1911.
## שמות הקבוצה
*1911—1922: "אלוורטי" יליסבטגרד
*1922—1927: "הכוכב האדום" זינובייבסק
*1928—1935: "מטאליסט" קירובו
*1935—1945: "סלמאש" קירובוהרד
*1948—1952: "טרקטור"
*1953—1957: "טורפדו"
*1958—1961: "זירקה"
*1962: "דינמו"
*1963—1993: "זירקה"
*1993—1997: "זירקה-NIBAS"
*1998—ואילך: זירקה קרופיבניצקי
## תארים
* **גביע אוקראינה הסובייטית (3):** 1953, 1973, 1975
* **אליפות [[הליגה האוקראינית הראשונה]] (3):** 1994/95, 2002/03, 2015/16
## כדורגלנים מפורסמים ששיחקו בקבוצה
*  ודים יבטושנקו
*  אנדריי קנצ'לסקיס
*  אלכסיי כצמן
## קישורים חיצוניים

* 

קטגוריה:קבוצות כדורגל סובייטיות
קטגוריה:קבוצות כדורגל אוקראיניות
קטגוריה:קבוצות כדורגל שהוקמו ב-1911
קטגוריה:קבוצות כדורגל ששיחקו בליגה הבכירה באוקראינה
קרן בר-מנחם

**קרן בר-מנחם** (נולדה ב-1974) היא עורכת דין ישראלית, עבדה בפרקליטות מחוז מרכז, ומכהנת ממאי 2018 כראש המחלקה לחקירות שוטרים (מח"ש).

## ביוגרפיה

סיימה תואר ראשון במשפטים באוניברסיטת בר-אילן. בשנת 1997 החלה להתמחות בפרקליטות מחוז מרכז, וב-1998 השתלבה בו כפרקליטה.

מילאה תפקידים שונים בפרקליטות המחוז, בהם אחראית על צוות מעצרים, אחראית תחום חומרי חקירה וחסיונות, וממונה על ענייני בית משפט השלום בנתניה. בתפקידה האחרון שימשה כמנהלת מחלקה בפרקליטות מחוז מרכז (פלילי).

בר מנחם הייתה חלק מצוות התביעה בתיק ארגון הפשיעה של אסי אבוטבול, והתובעת במשפט בפרשת שיבוש הליכי משפט של אהוד אולמרט.
### ראשת מח"ש
בפברואר 2018 החליטה ועדת המכרזים של נציבות שירות המדינה על מינויה לראש המחלקה לחקירות שוטרים (מח"ש). היא האישה הראשונה שנבחרה לתפקיד זה, וגברה בהתמודדותה על מועמדים אחדים, בהם סגן מנהל המחלקה, משה סעדה. נכנסה רשמית לתפקיד זה במאי 2022.

עם היכנסה לתפקיד הכריזה כי תפקידה של המחלקה לחקירת שוטרים "לתת שירות למשטרה, יש להימנע ככל האפשר ממעצר שוטרים". התבטאות זו והרוח שנשבה ממנה זכו לביקורת ציבורית. מדיניותה של בר-מנחם עמדה בהתחייבות זו ואופיינה בניסיון להדק את היחסים בין המשטרה ומח"ש, ובמהלך כהונתה נמשכת ירידה עקבית בהגשת כתבי אישום פליליים נגד שוטרים. ביוני 2022 מתח פרקליט המדינה, עמית איסמן, ביקורת על מח"ש בראשותה, שאינה מגישה מספיק כתבי אישום נגד שוטרים. אחד המקרים שעליהם נטען שטיפלה לא כיאות הוא מותו של אהוביה סנדק במהלך מרדף משטרתי אחרי הרכב שבו נסע.

במסגרת תפקידה ניהלה את פרשת מותו של סלומון טקה.
במאי 2020 הצטרפה לבכירי פרקליטות המדינה שתקפו בחריפות את ממלא מקום פרקליט המדינה דן אלדד, בטענה שבדיקה שפתח כנגד היועץ המשפטי לממשלה אביחי מנדלבליט בפרשת הרפז נעשתה משיקולים שאינם עניינים ופרסומה ברבים היה "מעשה שלא ייעשה".

באוגוסט 2020 הציגה, לצד שר המשפטים אבי ניסנקורן והיועץ המשפטי לממשלה אביחי מנדלבליט, רפורמה במחלקה לחקירות שוטרים, שעיקריה השלמת איזרוח מח"ש, טיפול מואץ בתלונות על רקע שנאה, חיזוק שילוב ייצוגיות במחלקה (בדגש על עולי אתיופיה), ועוד.

בפברואר 2021 מתח נציב התלונות על מייצגי המדינה בערכאות דוד רוזן ביקורת על החלטת בר מנחם שלא לבחון במחלקה לחקירות שוטרים את החשדות בפרשת גילה גזיאל, ולהעביר את הטיפול בפרשה למחלקת המשמעת של המשטרה.

בנובמבר 2025 פורסם כי בחודש מאי 2026 בר מנחם תסיים את תפקידה במח"ש.

## חיים אישיים
בר מנחם נשואה ואם לשניים. מתגוררת בנתניה.

## הערות שוליים

קטגוריה:עובדות פרקליטות המדינה
קטגוריה:עובדי פרקליטות המדינה
קטגוריה:ראשי מח"ש
קטגוריה:בוגרות אוניברסיטת בר-אילן: משפטים
קטגוריה:בוגרי אוניברסיטת בר-אילן: משפטים
קטגוריה:נתניה: אישים
קטגוריה:ישראליות שנולדו ב-1974
קטגוריה:ישראלים שנולדו ב-1974
תיק 1270

**תיק 1270** (מכונה בתקשורת גם **פרשת גרסטל** או **פרשת חפץ-גרסטל**) הוא חקירה פלילית שניהלה יחידת להב 433 של משטרת ישראל, אשר נחשפה במהלך פברואר 2018. על פי החשד שנחקר בתיק, ניר חפץ, יועצו של ראש הממשלה בנימין נתניהו, פעל עם יועץ התקשורת אלי קמיר להביא למינויה של השופטת הילה גרסטל למשרת היועץ המשפטי לממשלה, בתמורה לסגירת תיק מעונות ראש הממשלה, שבו נחשדה בין היתר אשת ראש הממשלה שרה נתניהו. בינואר 2019 נסגר התיק מחוסר תשתית ראייתית לביצוע עבירות. גרסטל עצמה לא נחקרה באזהרה.

## פרטי התיק
חוקרי המשטרה הגיעו לפרשה במהלך חקירת "תיק 4000".

בסוף שנת 2015 התכנסה ועדת איתור למצוא מחליף ליועץ המשפטי לממשלה יהודה וינשטיין שעמד לסיים את תפקידו בפברואר 2016. שני מועמדים בולטים לתפקיד היו מזכיר הממשלה, אביחי מנדלבליט, ונציבת הביקורת על הפרקליטות, הילה גרסטל.

בתחילת פברואר 2018 שוחח העיתונאי בן כספית עם השופטת הילה גרסטל על ההתמודדות שלה לתפקיד היועמ"ש. במהלך השיחה העלתה גרסטל השגות בעניין הליך המינוי שבסופו התמנה אביחי מנדלבליט ליועמ"ש. גרסטל לא ידעה כי כספית הקליט את השיחה והעביר אותה לידי חוקרי להב 433.

על פי החשד, חפץ וקמיר חששו שמנדלבליט יעמיד לדין את נתניהו או את אשתו ולכן פנו לגרסטל, בהבטחה כי יפעלו לבחירתה ולסילוק תמיכתו של נתניהו ממנדלבליט, בתמורה לסגירת תיק המעונות. לפי טענת הפרקליטות גרסטל סירבה וסיפרה על כך לשופטת בית המשפט העליון דאז (ולימים נשיאת בית המשפט), אסתר חיות, אך השתיים לא דיווחו על כך לרשויות המוסמכות.

חפץ וקמיר הכחישו את הטענות. מטעמו של ראש הממשלה נמסר בתגובה כי "ניר חפץ מעולם לא הציע את ההצעה ההזויה הזאת בפני ראש הממשלה ורעייתו, הוא מעולם לא נתבקש על ידם להציע הצעה כזאת, ואיננו מאמינים שחפץ אפילו העלה דבר כזה על דעתו". גם חבר ועדת האיתור לבחירת היועץ המשפטי לממשלה, שר המשפטים לשעבר משה ניסים, אמר כי נתניהו לא העלה באף שלב אפשרות שיעביר את תמיכתו ממנדלבליט.

נשיאת בית המשפט העליון אסתר חיות, מסרה עדות פתוחה לחוקרי המשטרה. לפי חיות, חברתה גרסטל פנתה אליה וסיפרה לה, לאחר שהמועמדות לא הייתה רלוונטית כבר, על כך שמקורב לראש הממשלה בירר אצל אחד מידידיה של גרסטל, מה תהיה עמדתה בנוגע לפרשת המעונות אם תיבחר לתפקיד היועץ המשפטי לממשלה. העיתונאי אמנון אברמוביץ' פרסם שלפי תחקיר שערך, נתניהו איננו אשם בתיק זה.

באוקטובר 2018 המליצה המשטרה לסגור את התיק מחוסר תשתית ראייתית לביצוע עבירות. בינואר 2019 הכריעה פרקליטות המדינה באופן דומה, תוך שהיא מציינת כי גרסטל שינתה באופן משמעותי את גרסתה הראשונה בעניין. מקורבי גרסטל טענו בתגובה כי זוהי נקמה על מעשיה בעת ששימשה כנציבת ביקורת הציבור על הפרקליטות.

## ראו גם
* פרשת בר-און חברון

## הערות שוליים

גרסטל
גרסטל
גרסטל
קטגוריה:2018 בישראל
קטגוריה:היועץ המשפטי לממשלה
מוריס גאגין

הרב ד"ר **מוריס גאגין** (1919–1990) היה יושב ראש מועצת המבקרים של הקהילה היהודית הכללית במנצ'סטר, מנהיג ואיש הדת של בית ספר יער "דלמארה" ורבה של קהילת היהודים הספרדים והפורטוגזים בויתנגטון  שבמנצ'סטר.

## קורות חיים
נולד בקהיר שבמצרים ב-9 במרץ 1919 (ז' באדר ב' ה'תרע"ט) לרוזה ולרב שם טוב גאגין, בן למשפחת גאגין. בשנה זו עבר אביו להתגורר במנצ’סטר שבאנגליה.

לאחר פטירתו של הרב יוסף פריירה-מנדוזה בשנת 1941, מונה באופן זמני לרבה של קהילת הספרדים והפורטוגזים בויתנגטון, מנצ’סטר, ובשנת 1946 נבחר לתפקיד באופן רשמי, לטווח הארוך.

שימש כיו"ר מועצת המבקרים של הקהילה היהודית הכללית במנצ'סטר, וכמנהיג ואיש הדת של בית הספר-יער "דלמארה" במשך כ-30 שנה.

בשנת 1945 נישא לעלמה בת ליאון ואיימי עזריאל.

בשנת 1961 קיבל תואר דוקטור מאוניברסיטת מנצ'סטר על התזה שלו, "The Falasha Version of the Testaments of Abraham, Issac and Jacob". עבודה זו זכתה לפרסום בידי מספר אוניברסיטאות מקומיות.

בשנת 1973 הוסמך לרבנות על ידי הרב יוסף משאש והרב ברוך אברהם טולדנו.

שירת את הקהילה במשך כ-40 שנים, עד לפרישתו מתפקידו בשנת 1983. בשנות כהונתו פעל רבות לקידום החינוך בקרב בני הקהילה, ופעל להגברת המודעות החיובית כלפי יהודים אצל אלו שאינם יהודים. לאחר פרישתו המשיך למלא תפקידים חיוניים אחרים בקהילה.

הלך לעולמו במנצ’סטר ב-3 במרץ 1990 (ו' באדר ה'תש"ן), ונקבר בבית הקברות המקומי. השאיר אחריו שתי בנות, דניס ולינדה איימי שהלכה לעולמה ב-1992 בגיל 41.

## חיבוריו
* **All the Days of My Life** - A Selection of Sermons, Essays & Lectures, England 1994
* **Revelation and reason: Sermon** - 1964

## קישורים חיצוניים
* W. Rubinstein,Michael A. Jolle, The Palgrave Dictionary of Anglo-Jewish History, באתר Google Books
* Joy Wolfe, Rabbi Dies, בתאריך 9 במרץ 1990, עמ’ 10, בעיתון Jewish Chronicle

## הערות שוליים

קטגוריה:בעלי תואר דוקטור מאוניברסיטת מנצ'סטר
קטגוריה:יהודים מצרים
קטגוריה:אנשי חינוך יהודים בריטים
קטגוריה:רבנים בריטים
קטגוריה:רבנים ספרדיים
קטגוריה:מנצ'סטר: רבנים
קטגוריה:חוקרי ביתא ישראל
קטגוריה:בריטים שנולדו ב-1919
קטגוריה:בריטים שנפטרו ב-1990
החלטה 93 של מועצת הביטחון של האו"ם

**החלטה 93 של מועצת הביטחון של האו"ם** היא החלטה של מועצת הביטחון של האו"ם התקבלה ב-18 במאי 1951 על ידי מועצת הביטחון של האומות המאוחדות. ההחלטה התקבלה לאחר סיום כתיבת הדו"ח של ראש ועדת שביתת הנשק.

ההחלטה התקבלה בעקבות קרב תל מוטילה באזורים המפורזים שבין ישראל לסוריה בתחילת מאי 1951.

ב־17 במאי 1951 הגישו נציגי ארצות הברית, בריטניה, צרפת וטורקיה למועצת הביטחון הצעת החלטה הקוראת לישראל להפסיק את העבודות לייבוש החולה עד להסגת סיכום מוסדר על ידי ועדת שביתת הנשק בעניין. ההחלטה גם גינתה את הפצצת אל-חמה, והורתה על החזרת פליטים ערבים שברחו מהאזור המופרז.

10 מדינות תמכו בהחלטה וברית המועצות נמנעה.

## ראו גם
* הסכסוך הישראלי-ערבי
* הסכמי שביתת הנשק בתום מלחמת העצמאות

## קישורים חיצוניים
* [נוסח ההחלטה](https://undocs.org/S/RES/93(1951))

## הערות שוליים

קטגוריה:החלטות מועצת הביטחון של האו"ם ב-1951
קטגוריה:החלטות מועצת הביטחון של האו"ם בנוגע לישראל
קטגוריה:החלטות מועצת הביטחון של האו"ם בנוגע לסוריה
קטגוריה:יחסים צבאיים ישראל–סוריה
שרון ואורי

**שרון ואורי** (לשעבר **שישי בחמש**) הוא מגזין אקטואליה שבועי בהנחיית אורי לוי ושרון וכסלר. התוכנית משודרת מדי יום שבת בשעה 17:00.

## מבנה התוכנית
התוכנית משודרת בכאן 11 בימי שבת בשעות 17:00-18:55.

התוכנית כוללת מבזקי חדשות, ראיונות וסיכום חדשות השבוע והיום.

## היסטוריה
התוכנית עלתה לשידור בערוץ הראשון, ושודרה מדי יום שישי ב-17:00 בהגשת אורי לוי וכנרת בראשי.

בעקבות סגירת רשות השידור והקמת תאגיד השידור הישראלי, עברה התוכנית מהערוץ הראשון ל"כאן 11".

התוכנית הראשונה ב"כאן 11" שודרה ב-19 במאי 2017. את כנרת בראשי מחליפה מאז בהגשת התוכנית שרון וכסלר.

בפברואר 2020, עם מעבר שידורי התאגיד לירושלים והשקת האולפן החדש, שונה שם התכנית ל"שרון ואורי".

ב-19 בדצמבר 2022 עברה התוכנית למתכונת יומית והיא שודרה בימים ראשון עד חמישי, מהשעה 15:00 עד 16:00. מנחות נוספות שהנחו את התוכנית בעבר לצידו של אורי לוי היו קרן אוזן ויפעת גליק.

ב-31 במרץ 2023 חזרה התוכנית למתכונת שבועית והיא משודרת בימי שישי כבעבר בהנחייתם של אורי לוי ושרון וכסלר מהשעה 18:00 עד 19:30.

ב-17 במאי 2025 החלה התוכנית להיות משודרת בהנחיית אורי לוי ושרון וכסלר מהשעה 17:00 עד 18:55 נוכח שינויים בלוח השידורים.

## ראו גם
* והרי החדשות
* חדשות השבוע
* מבט לאחור

## קישורים חיצוניים
* 
* 

## הערות שוליים

קטגוריה:תוכניות טלוויזיה ישראליות
קטגוריה:תוכניות חדשות ואקטואליה
קטגוריה:תוכניות טלוויזיה ישראליות שעלו לשידור בשנת 2007
קטגוריה:הערוץ הראשון: תוכניות וסדרות
קטגוריה:כאן 11: תוכניות וסדרות
ארמן סרקיסיאן

[250px|ממוזער|נשיא ישראל [ראובן ריבלין (מימין) נפגש עם סרקיסיאן בעת ביקור האחרון בישראל לרגל פורום השואה העולמי החמישי, ינואר 2020]]
**ארמן סרקיסיאן** או  **סרגסיאן** (בארמנית: **Արմեն Սարգսյան**; נולד ב-23 ביוני 1953) הוא פוליטיקאי ודיפלומט ארמני, כיהן כנשיא ארמניה. מאפריל 2018 עד פברואר 2022. סרקיסיאן כיהן בעבר, בנובמבר 1996 - מרץ 1997, כראש הממשלה החמישי של ארמניה העצמאית. הוא פיזיקאי ומתמטיקאי בהכשרתו.

## ביוגרפיה
ארמן סרקיסיאן נולד בירוואן. הוא בוגר תואר ראשון בפיזיקה תאורטית ובמתמטיקה מהאוניברסיטה הממלכתית בירוואן. בשנים 1976 עד 1984 לימד באוניברסיטה והוא מייסדה של המחלקה למודלים ממוחשבים של מערכות מורכבות. בשנים 1989–1991 שימש פרופסור אורח באוניברסיטת קיימברידג'.

באוקטובר 1991 מונה לשגרירה הראשון של ארמניה בממלכה המאוחדת. במקביל שימש גם שגריר ארמניה לאיחוד האירופי, בלגיה, הולנד, לוקסמבורג וקריית הוותיקן. בשנים 1995 עד 1996 שימש שגריר לאיחוד האירופי ולנאט"ו.

בנובמבר 1996 נבחר לראש ממשלת ארמניה וכיהן בתפקיד עד מרץ 1997. בין הסיבות שהוזכרו להתפטרותו היו מחלוקת עם שר ההגנה וטיפולים שנאלץ לעבור עקב מחלה קשה.

ב-1998 מונה שוב לשגריר ארמניה בממלכה המאוחדת וכיהן בתפקיד עד אפריל 2000. לאחר מכן שימש יועץ לחברות בהם BP, אלקטל-לוסנט, טלפוניקה ומריל לינץ'. בשנת 2000 ייסד את "Eurasia House International", ארגון שנועד לקדם קשרים עסקיים, מחקר ופיתוח מדיני באירואסיה.

בספטמבר 2013 מונה בפעם השלישית לשגריר ארמניה בממלכה המאוחדת.

במרץ 2018 נבחר על ידי הפרלמנט הארמני לנשיא. הוא החל את כהונתו ב-9 באפריל 2018 וכיהן עד פברואר 2022.

הוא נשוי ואב לשני בנים.

## קישורים חיצוניים

* ארמן סרקיזיאן באתר Eurasia House International
* Entrepreneur, diplomat and ex-PM: Who is Armen Sarkissian, news.am, 19 בינואר 2018
* ארמן סרקיזיאן באתר הפורום הכלכלי העולמי

## הערות שוליים

קטגוריה:ראשי ממשלת ארמניה
קטגוריה:נשיאי ארמניה
קטגוריה:שגרירים בממלכה המאוחדת
קטגוריה:שגרירים באיחוד האירופי
קטגוריה:שגרירים בהולנד
קטגוריה:שגרירים בבלגיה
קטגוריה:שגרירים בוותיקן
קטגוריה:ילידי 1953
החלטה 109 של מועצת הביטחון של האו"ם

**החלטה 109 של מועצת הביטחון של האו"ם** היא החלטה של מועצת הביטחון של האו"ם היא החלטה של מועצת הביטחון של האו"ם שהתקבלה ב-14 בדצמבר 1955, ואישרה את קבלתן של 16 מדינות לאו"ם. ההחלטה הייתה צעד משמעותי לקראת חברות כלל עולמית בארגון.

## רקע
לאחר הקמת האו"ם נוצר מצב בו בקשתן של מדינות שונות להתקבל לאו"ם נעצר עקב הוטו של אחת משתי המעצמות הגדולות, ארצות הברית וברית המועצות, על קבלתן לאו"ם של מדינות מהגוש המזרחי או הגוש המערבי (בהתאמה).

ההצעה התקבלה לאחר שהונחה בקשה בפני העצרת הכללית של האומות המאוחדות לקבל את בקשת החברות של אלבניה, אוסטריה, בולגריה, קמבודיה, ציילון, פינלנד, הונגריה, אירלנד, איטליה, ירדן, לאוס, לוב, נפאל, פורטוגל, רומניה וספרד. בהחלטתה, המועצה המליצה לעצרת הכללית של האו"ם לקבל את כל המדינות שנבחרו בהחלטה.

לצד זאת, לא הוצע לקבל לאו"ם 6 מדינות נוספות: יפן, מונגוליה, קוריאה הדרומית, קוריאה הצפונית, צפון וייטנאם ודרום וייטנאם.

שמונה מדינות תמכו בהחלטה, 0 התנגדו ובלגיה, הרפובליקה הסינית (טאיוואן) וארצות הברית נמנעו.

## ראו גם
* החלטה 69 של מועצת הביטחון של האו"ם

## הערות שוליים

## קישורים חיצוניים
*[נוסח ההחלטה](https://undocs.org/S/RES/109(1955))
קטגוריה:1955
0109
109
109
109
109
109
אליפות העולם בשחמט 1951

**אליפות העולם בשחמט 1951** הייתה תחרות שאורגנה על ידי פיד"ה. השלב הסופי בו נפגשו אלוף העולם מיכאל בוטביניק ודוד ברונשטיין החל ב-15 במרץ והסתיים ב-11 במאי 1951, בניצחון של מיכאל בוטביניק.

## רקע
בהתאם למתכונת שאושרה על ידי פיד"ה האליפות התקיימה במספר שלבים. בשלב הראשון התקיימו תחרויות אזוריות. בסיום שלב זה התקיימה בסטוקהולם תחרות בין-אזורית בהשתתפות 20 שחמטאים. החמישה הראשונים היו יכולים להתקדם לשלב השלישי - תחרות המועמדים. לשחמטאים אלו היו צריכים להצטרף וסילי סמיסלוב, פאול קרס, שמואל רשבסקי, ראובן פיין ומקס אויבה. אומנם שמואל רשבסקי, ראובן פיין לא הורשו להגיע לבודפשט על ידי מחלקת המדינה של ארצות הברית, מקס אויבה היה עסוק בהתחייבויות אחרות ואיגור בונדרבסקי היה חולה, ולכן הם הוחלפו על ידי שחמטאים אחרים.

למנצח התחרות הייתה זכות לשחק בדו-קרב נגד אלוף העולם המכהן. אם דו-קרב היה מסתיים בתיקו, מיכאל בוטביניק היה נותר אלוף העולם.

## תחרות המועמדים
התחרות התקיימה בשנת 1950 בבודפשט שבהונגריה.

מפני שלא הייתה הכרעה, במוסקבה נערכה תחרות חדשה בת 12 משחקים. דוד ברונשטיין. גם אחרי 12 משחקים לא הייתה הכרעה ולכן סוכם על משחקים נוספים עד לניצחון. במשחק ה-14 ניצח דוד ברונשטיין והוא קיבל זכות לשחק נגד אלוף העולם המכהן.

## דו-קרב על האליפות
הדו-קרב התקיים במהלך 15 במרץ-11 במאי 1951 במוסקבה. הוא כלל 24 משחקים.

## קישורים חיצוניים

* משחקי דו-קרב האליפות, באתר צ'סגיימס 

קטגוריה:תחרויות שחמט ב-1950
קטגוריה:תחרויות שחמט ב-1951
1951
קטגוריה:מוסקבה: תחרויות שחמט
קטגוריה:1951 בברית המועצות
מרדה

**מרדה** (בערבית: **مردة**) הוא כפר פלסטיני, הממוקם במחוז סלפית, שבמרכז השומרון, כ-400 מטרים מצפון לאריאל וכ-18 ק"מ מדרום-מערב לשכם. לפי נתוני הלשכה הפלסטינית המרכזית לסטטיסטיקה, אוכלוסיית הכפר מנתה 1,992 תושבים ב-2007.

## היסטוריה

### ימי הביניים
הכפר מרדה נזכר בכתביו של ההיסטוריון השומרוני בן המאה ה-14 אבו אל-פתח. על פי ההיסטוריון רוני אלנבלום, לא התגלו בכפר שרידים מהתקופה הביזנטית.

על פי יצחק בן-צבי, התקיים במקום ישוב שומרוני בימי השלטון הפאטמי. בכתבים שומרונים מוזכר אדם בשם יצחק בן אברהם בן יהושע שגר במקום, וכן כהן בשם מתנה, מבניו של בלע בן בנימים, שהתחתן בעזה והעתיק משכנו לשם.

המלומד האסלאמי החנבלי בן התקופה הצלבנית דיאא א-דין מציין כי במקום אוכלוסייה מוסלמית, וכן כי בכפר התגוררו חסידים של התאולוג והסגפן האסלאמי אבן קדאמה. סבתו מצד אימו הגיעה ממרדה.

הגאוגרף המוסלמי יאקות אל-חמאווי (1179–1229) ציין כי זהו "כפר ליד שכם". על פי יצחק בן-צבי, כהן בשם יצחק בן אברהם שגר במקום עבר לעזה, ככל הנראה בימי צלאח א-דין. הוא משער כי היישוב השומרוני במקום התקיים עד אותה התקופה.

חרסים מהתקופה הצלבנית/האיובית ומהתקופה הממלוכית נתגלו בכפר. שופט חנבלי חשוב, אמין א-דין עבד א-רחמן, נולד בכפר בראשית המאה ה-15.

### התקופה העות'מאנית
תחת האימפריה העות'מאנית, נכלל מרדה בחבל הארץ שנקרא "ג'וֹרַת עַמְרַא" או "בילאד ג'מאעין," אזור החופף במידה ניכרת את נחלת שבט אפרים המקראית. אזור זה היה על התפר שבין הרי יהודה והרי השומרון, והוא סבל מחוסר יציבות פוליטית עקב הגירת שבטים מעבר הירדן ותחרות מתמדת בין משפחות תקיפות על גביית מיסים בשם השלטונות העות'מאניים.

### המנדט הבריטי
בשנת 1945 האוכלוסייה בכפר הייתה 470 מוסלמים, ושטח הקרקע הכולל היה 9,021 דונם, אשר מתוכם הוקצו 1,796 דונמים למטעים ואדמות השקיה, 3,176 לגידולי דגנים, ואילו 72 דונם סווגו כשטח בנוי.

### שלטון ירדני
בעקבות מלחמת השחרור, ולאחר הסכמי שביתת-הנשק של 1949, עברה מרדה משליטה בריטית לירדנית.

בשנת 1961 מנתה האוכלוסייה של מרדה 852 נפשות.

### מ-1967 אילך
הכפר נכבש על ידי צה"ל במלחמת ששת הימים (1967) ומאז הסכמי אוסלו הוא נמצא תחת אחריות הרשות הפלסטינית. 15.8% מאדמות הכפר מוגדרות כשטח B, ואילו 84.2% הנותרים מוגדרים כשטח C. כ-29% מקרקעות הכפר הופקעו לטובת הקמת ההתנחלות אריאל. פעולה זו צמצמה במידה ניכרת את שטח המרעה של חקלאי הכפר.

ב-14 במאי 2021 נערכו הפגנות בכפר. כוחות צה"ל ירו לעבר המפגינים ומהירי מת תושב הכפר, בן 38.

בליל ה-19 בדצמבר 2024 נכנסו לכפר מתנחלים, שרפו מסגד וריססו בו כתובות נאצה וסמלי מגן דוד.

## קישורים חיצוניים

*Welcome to Marda
*Survey of Western Palestine, Map 14:  IAA, Wikimedia commons
*Marda Village (Fact Sheet), המכון למחקר יישומי - ירושלים (ARIJ)
*Marda Village Profile, ARIJ
*Marda, aerial photo, ARIJ
*Development Priorities and Needs in Marda, ARIJ

## הערות שוליים

קטגוריה:השומרון: יישובים
קטגוריה:נפת סלפית
קטגוריה:הרשות הפלסטינית: יישובים
קטגוריה:יישובים שומרוניים לשעבר
ההמהום

**ההמהום** (באנגלית: **The Hum**), המכונה גם **זיהום רעש**, הוא תופעת רעש, מעין זמזום מתמשך ופולשני, בעוצמה נמוכה בדרך כלל, שהטריד את מנוחתם של אלפי אנשים באזור מגוריהם ברחבי העולם. על התופעה דווח לראשונה בסוף שנות ה-70 של המאה ה-20 בעיר בריסטול בבריטניה.

במהלך השנים ניתנו הסברים שונים לתופעה, הכוללים תאוריות קונספירציה שונות. חוקר האקוסטיקה ג'ף לבנטל שחקר את התופעה בשנת 2003 הגיע למסקנה כי רק 2 אנשים מתוך 100 אנשים המתגוררים באזורים שבהם דווח על התופעה, שומעים את הרעש. מחקר נוסף שפורסם בשנת 2013 ומומן על ידי ממשלת קנדה בראשות הפרופסור להנדסת מכונות מאוניברסיטת וינדזור קולין נובאק וחקר את התופעה בעיירה קנדית, אישר שההמהום הוא אכן תופעה קיימת וכי מקורה הוא ככל הנראה בפעולות פיצוץ מבוקרות בכבשנים במפעל הנמצא על האי זאג שבנהר דטרויט הסמוך.

## קישורים חיצוניים
*
* 
* מהו ההמהום המסתורי של טאוס?, באתר אנציקלופדית אאוריקה

קטגוריה:רעש
קטגוריה:מסתורין
כפר א-דיכ

**כפר א-דיכ** (בערבית: **كفر الديك**) הוא כפר פלסטיני, הממוקם במרחק של 9.5 ק"מ מערבית לסלפית, במחוז סלפית שבצפון יהודה ושומרון, ושמונה ק"מ מזרחית לקו הירוק. לפי נתוני הלשכה הפלסטינית המרכזית לסטטיסטיקה, בשנת 2007 מנתה האוכלוסייה הפלסטינית בכפר 4,453 תושבים.
## היסטוריה
בתקופה העות'מאנית, במאות ה-18 וה-19, נכלל הכפר א-דיכ בחבל הארץ שנקרא "ג'וֹרַת עַמְרַא" או "בילאד ג'מאעין." אזור זה היה ממוקם על התפר שבין הרי יהודה והרי השומרון, והוא סבל מחוסר יציבות פוליטית עקב הגירת שבטים ותחרות מתמדת בין משפחות תקיפות על גביית מיסים בשם השלטונות העת'מאניים.

כ-70% מתושבי כפר א-דיכ תלויים בחקלאות כמקור הכנסה עיקרי, ואילו 30% הנותרים עובדים במגזר הפרטי והציבורי. שיעור האבטלה הוא 60%.

שטח הקרקע הכולל של הכפר הוא 15,228 דונם, מתוכם 578 דונם בנויים. עם זאת, 119 דונמים מתוך השטח הבנוי נמצאים מחוץ לשטח השיפוט של כפר א-דיכ. כתוצאה מהסכמי אוסלו, הרשות הפלסטינית שולטת בעניינים אזרחיים ב-1,953 דונמים מאדמות כפר א-דיכ – שטח B, ואילו 13,275 דונם מסווגים כשטח C שמשמעותו שליטה ישראלית אזרחית וצבאית.

במהלך השנים הפקיעה ישראל 1,444 דונם מאדמות הכפר (9.3% מכלל השטח) להקמת שלוש התנחלויות: פדואל, עלי זהב, לשם ואזור תעשייה ליד עלי זהב. כמו כן הופקעו שטחים נוספים באמצעות צו אלוף לבניית גדר ההפרדה. גדר זו תוחמת 57.4% משטחי הכפר, שאינם נגישים לתושביו. 

בנובמבר 2019, במסגרת "פעולת תג מחיר", נוקבו 21 צמיגים של כלי רכב בעיירה ורוססו כתובות "קומי אורי" (מאחז בלתי-חוקי ליד יצהר) על אחד הרכבים.

ביולי 2020 הוציא בית המשפט צו ביניים להפסקת בנייה בלתי חוקית בשטחי C היוצאת משטחי הכפר אל עבר היישוב פדואל, ובהם מבנים וכבישים חדשים.

## קישורים חיצוניים

*Welcome To Kafr al-Dik
*Survey of Western Palestine, Map 14:   IAA, Wikimedia commons
*Kafr Ad Dik Town (Fact Sheet), המכון למחקר יישומי - ירושלים (ARIJ)
*Kafr ad Dik Town Profile, ARIJ
* Kafr ad Dik aerial photo, ARIJ
*Kfar Ad Dik and Deir Ballut in Salfit Governorate receive New Land confiscation Order 10, January, 2007, POICA

## הערות שוליים

קטגוריה:השומרון: יישובים
קטגוריה:נפת סלפית
קטגוריה:הרשות הפלסטינית: יישובים
ברודית

**ברודית** (שם מדעי: *Porzana*) הוא סוג עופות ממשפחת הרליתיים.
## מאפיינים
הברודיות הן עופות מים הקרובות לאגמיות ולסופיות אך קטנות יותר וחיות בעיקר על היבשה. גופן עגלגל ומקורן חרוטי וצהוב. לברודיות אין קרומי שחייה והן לא יכולות לשחות. 

הברודיות חיות בכל היבשות ובכמה מאיי האוקיינוס השקט ושלושה מינים מגיעים לישראל. הברודיות חיות בתנאים ממוזגים עד טרופיים ולא בקטבים. אתרי הקינון נמצאים בדרך כלל במקומות נסתרים בשולי המים, אך הם יכולים להיות בכל גוש צפוף של צמחייה בין מים רדודים ואדמה יבשה, כפי שהמצב דורש.

הברודיות ניזונות מיצורים קטנים כמו חרקים ורכיכות מים שהן חוטפות מהמים או מהעלים. בעת מתקפה הן מסתתרות בסבך ומסתוות בעזרת צבען החום המנומר.

כמו רוב העופות גם הברודיות הן מונוגמיות.

## מינים
* ברודית גדולה (*Porzana porzana*)
* *Porzana fluminea*
* *Porzana carolina*
* ברודית קטנה (*Porzana parva*)
* ברודית גמדית (*Porzana pusilla*)
* *Porzana fusca*
* *Porzana paykullii* 
* *Porzana atra*
* *Porzana tabuensis*
* *Porzana spiloptera*
* *Porzana flaviventer*

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1816
קטגוריה:טקסונים שתוארו בידי לואי-פייר וייו
קטגוריה:רליתיים
ברודית גדולה

ממוזער|''Porzana porzana''
**ברודית גדולה** (שם מדעי: *Porzana porzana*) היא מין עוף ממשפחת הרליתיים החי בביצות ומקווי מים עומדים.
## מאפיינים
למרות שמה הברודית היא עוף קטן יחסית שאורכו מגיע ל-19-22 ס"מ, מוטת כנפיו ל-37-42 ס"מ ומשקלו ל-55-145 גרם. הברודית בעלת גוף עגלגל עם ראש קטן ומקור חרוטי צבוע צהוב ומעט כתום בקצהו. לברודית אין קרומי שחייה בין אצבעות הרגליים. צבעה חום, ראשה חום בהיר יותר ועל גופה נקודות אפורות.

היא חיה בביצות ומקווי מים עומדים בסמוך לגדות המכוסות בעשבים ודגניים. היא חיה באירופה וצפון מערב אסיה ובחורף נודדת לכיוון תת-היבשת ההודית ואפריקה.

הברודית מגיעה גם לישראל והיא אחת מ-3 ברודיות המבקרות בה (יחד עם ברודית גמדית וברודית קטנה).

היא ניזונה בעיקר מחרקים ויצורים מים קטנים, שהיא חוטפת מהצמחים או מגדות המים. בעת סכנה מטורפים היא משתופפת ומנסה להסתוות בעזרת צבעיה המותאמים לצמחיית הגדה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:רליתיים
קטגוריה:ארץ ישראל: רליתיים
קטגוריה:בעלי חיים שתוארו ב-1766
פריזיה המזרחית

ממוזער|300px|מפת פריזיה המזרחית
**פריזיה המזרחית** או **מזרח פריזיה** (בגרמנית: **Ostfriesland**) הוא אזור החוף של צפון-מערב מדינת סקסוניה התחתית בגרמניה.

חבל זה מהווה את החלק המרכזי של פריזיה, והוא ממוקם בין פריזיה הצפונית  שבמדינת שלזוויג-הולשטיין ובין פריזיה המערבית שבהולנד. נכללת בו גם שרשרת איים, איי פריזיה המזרחית, הסמוכים לחוף.

## היסטוריה
החל במחצית השנייה של המאה ה-16 פרחה הרוזנות של פריזיה מבחינה כלכלית, בשל הגירה המונית של סוחרים קלוויניסטים שנמלטו צפונה מארצות השפלה מאימת מלחמות הדת שהתחוללו בארצות אלו. במהלך המאה ה-17 הפכה הישות המדינית של פריזיה המזרחית מרוזנות לנסיכות, תחת נסיכי בית צירקסנה . עם מות הנסיך האחרון לבית צירקסנה, קרל אדצארד , ב-1744 השתלט פרידריך הגדול על הנסיכות וצירף אותה לפרוסיה. ב-1806 סופחה פריזיה המזרחית לממלכת הולנד, ממלכה קצרת-ימים שהקים נפוליאון בונפרטה, וב-1810 סופחה יחד עם כל ממלכת הולנד לצרפת. בתקופה הקצרה שבה נשלטה בעקיפין או במישרין בידי צרפת הנפוליאונית התחוללה בחברה המזרח-פריזית תמורות מהירות. השליטה המקומית נמסרה לידיהם של ראשי ערים, במקום מועצות זקנים, והתושבים אימצו לראשונה שמות משפחה. הפרוסים השתלטו מחדש על הנסיכות ב-1813. כעבור שנתיים, כחלק מהחלטות קונגרס וינה, מסרה אותה פרוסיה לממלכת הנובר, שהתאחדה בעצמה עם פרוסיה ב-1866.

## יהודי פריזיה
היהודים הראשונים התיישבו בפריזיה המזרחית במאה ה-16, ולקראת מחצית המאה התגבשו בה לראשונה גם קהילות יהודיות, בעיקר באמדן שהקהילה היהודית בה מנתה רשמית 186 איש בסוף המאה ה-17, אך גם בעיר הנמל נורדן , בלר ובבירת הרוזנות, אאוריך.

בתחילת המאה ה-18 היו בפריזיה המזרחית כ-160 משפחות יהודיות, ובתחילת המאה ה-19 נמנו בה כבר 1,384 יהודים. היישובים בפריזיה המזרחית שבהם התקיימה קהילה יהודית, היו: אאוריך, אזנס , אמדן, בונדה , דורנום , ויטמונד , ונר , ימגום , לר, נוישטטגדנס  ונורדן.

## קישורים חיצוניים

* 
* 
* 

## הערות שוליים

קטגוריה:אירופה: אזורים
קטגוריה:גרמניה: גאוגרפיה
אולף קריסטרסון

**אולף קריסטרסון** (בשוודית: **Ulf Kristersson**; נולד ב-29 בדצמבר 1963) הוא ראש ממשלת שוודיה. קריסטרסון מכהן כמנהיג מפלגת המתונים והוא חבר בית הנבחרים השוודי מטעם מחוז סדרמנלנד.

## ביוגרפיה
קריסטרסון נולד בלונד שבמחוז סקונה בדרום שוודיה. בשנים 1983–1984 שירת כמפקד מחלקת חי"ר בצבא שוודיה. ב-1988 סיים תואר ראשון במנהל עסקים וכלכלה באוניברסיטת אופסלה.

בשנים 1988–1992 כיהן כיו"ר צעירי מפלגת המתונים. שימש כחבר מועצת העיר סטוקהולם. ב-1994 נבחר לכהן כנציג מחוז סטוקהולם בבית הנבחרים השוודי וב-1998 נבחר לתקופת כהונה שנייה. בשנת 2000 התפטר ופרש מבית הנבחרים. ב-2002 מונה לגזבר בקומין Strängnäs וב-2006 מונה לסגן ראש עיריית סטוקהולם.

באוקטובר 2010 מונה לשר לענייני ביטחון סוציאלי בממשלתו של פרדריק ריינפלט. בבחירות הכלליות בשוודיה 2014 נבחר לנציג בית הנבחרים מטעם מחוז סטוקהולם, בעקבות מפלת מפלגת המתונים, התפטר ריינפלט וממשלתו פוזרה. קריסטרסון מונה על ידי מנהיגת המפלגה החדשה אנה קינברג בטרה לשר האוצר בממשלת הצללים שלה.

באוקטובר 2017 נבחר פה אחד באספת המפלגה, למנהיג מפלגת המתונים ולראש האופוזיציה בעקבות התפטרותה של בטרה. בבחירות הכלליות ב-2018 זכתה המפלגה בראשותו ב-70 מושבים, ירידה מ-84 המושבים במושב הקודם, בבחירות לא זכה אף גוש במספר מושבים מספק להקמה ממשלה שאינה ממשלת מיעוט. לאחר הצלחת הצבעת אי-אמון בראש הממשלה המכהן סטפן לוון, הוטלה בתחילת אוקטובר מלאכת הרכבת הממשלה החדשה על קריסטרסון, אך הוא לא צלח במשימה. במהלך הקדנציה הודיע קריסטרסון כי הוא פתוח לשיתוף פעולה עם הסיעה השוודים הדמוקרטים שהייתה עד אז מוקצת על ידי כלל הסיעות האחרות בבית הנבחרים. ב-2021 שוב צלחה הצבעת אי-אמון בראש הממשלה לוון, אך גם הפעם לא הצליח קריסטרסון להציג ממשלה חלופית.

לאחר הבחירות בשנת 2022, הקים ממשלת מיעוט המורכבת ממפלגתו, מפלגת הנוצרים הדמוקרטים והמפלגה העממית הליברלית. ממשלה זו נשענה מבחוץ על השוודים הדמוקרטים.

הוא הצהיר כי מספר מבקשי המקלט שיורשו להיכנס לשוודיה יצומצם, כמות הסיוע הבינלאומי שהמדינה תספק תקוצץ, ושאיפתה להיות פורצת דרך במעבר העולמי לאנרגיה מתחדשת תתמתן.

ב-17 באוקטובר 2022 אישר הפרלמנט השוודי את מינויו של קריסטרסון לראש הממשלה ה-35 של שוודיה, והוא הוסמך לתפקיד על ידי מלך שוודיה בארוחת צהריים חגיגית שנערכה למחרת, לאחר שהציג את ממשלתו החדשה.

קריסטרסון נשוי לבירגיטה והם הורים לשלושה ילדים מאומצים מסין.

## קישורים חיצוניים

* אולף קריסטרסון באתר הריקסדאג
* קורות חיים באתר ה-OECD

## הערות שוליים

קטגוריה:שרי ממשלת שוודיה
קטגוריה:ראשי ממשלת שוודיה
קטגוריה:קצינים גדולים בלגיון הכבוד
קטגוריה:מעוטרי מסדר הוורד הלבן של פינלנד
קטגוריה:שוודים שנולדו ב-1963
קירה (כפר)

**קירה** הוא כפר פלסטיני, בנפת סלפית, ממזרח ובצמוד לכיפל חארס, ממערב למרדה ומדרום לזיתא ג'מעין, בגובה של כ-470 מ' מעל פני הים. מדרום, מעבר לכביש 5 נבנתה העיר אריאל.

לפי נתוני הלשכה הפלסטינית המרכזית לסטטיסטיקה, אוכלוסיית הכפר מנתה כ-1,387 תושבים בשנת 2016.
## אטימולוגיה
על פי מועצת הכפר יש חמישה מקורות אפשריים לשם הכפר:

# המילה קירה מקורה בשפה היוונית, ומשמעותה "הגברת היפה".
# בסורית, המשמעות היא "גברת שיולדת".
# יש אגדה המספרת ששמו של הכפר מקורו באישה  בשם קיריס שגרה בכפר.
# השם מגיע מהמילה הערבית קרא (قرى) שמשמעותה אורח.
# השם נובע מהמילה הערבית קיר (قير) שמשמעותה זֶפֶת חומר ששימש למריחה על גמלים שקיבלו גרדת.

## היסטוריה
לפי עדויות ארכאולוגיות אזור הכפר מיושב ברציפות החל מתקופת הברזל בארץ ישראל. 

בשנת 1870 ביקר חוקר ארץ ישראל ויקטור גרן בכפר, והעריך שגרו בו כ-300 תושבים, וכתב: .

## אוכלוסייה
במפקד 1922 שנערך על ידי שלטונות המנדט הבריטי, הייתה בקירה אוכלוסייה של 87 מוסלמים. המספר גדל במפקד 1931 ל-102 נפש, אשר התגוררו ב-28 בתים.

בשנת 1945 במפקד שערכו שלטונות המנדט הבריטי, האוכלוסייה בכפר הייתה 140 מוסלמים.

בשנת 1961, האוכלוסייה של קירה מנתה 259 נפש.

לאחר מלחמת ששת הימים, בשנת 1967, מנתה אוכלוסיית הכפר 256 נפשות.

## אדמות
על פי סקר שערך המנדט הבריטי בשנת 1945, שטח הכפר הוא 2,249 דונם. מתוכם: הכפר עצמו היה בנוי על 14 דונם, לחקלאות שימשו 1,620 דונם והיתר – 615 דונם, היו אדמות בּוּר.

בשנת 2013 (לאחר חלוקה מחדש של שטחי הכפרים בשנת 2012, על ידי הרשות הפלסטינית), היה שטח הכפר 2,451 דונם, מתוכם: הכפר היה בנוי על 156 דונם, 2,189 היו "ניתנים לעיבוד" והיתר – 106 דונם, היו אדמות בור.

לאחר הסכמי אוסלו, סווגו אדמות הכפר. 2,393  דונם שהם מאדמות הכפר הוגדרו כשטח B, ו-58 דונם, 2.4% מהאדמות, הוגדרו כשטח C. 

גדר ההפרדה שהוקמה באזור אריאל, חוצצת בין קירה לבין עיר הנפה – סלפית, ומצריכה עיקוף המאריך את הדרך בכ-20 ק"מ.

באוקטובר 2019, במסגרת "פעולת תג מחיר", השחיתו רעולי פנים מכוניות וריססו כתובות בכפר.

## קישורים חיצוניים

*Survey of Western Palestine, Map 14: IAA, Wikimedia commons
*Qira Village (Fact Sheet), המכון למחקר יישומי - ירושלים (ARIJ)
*Qira aerial photo, ARIJ

## הערות שוליים

קטגוריה:השומרון: יישובים
קטגוריה:נפת סלפית
קטגוריה:הרשות הפלסטינית: יישובים
קולומנה (כדורגל)

ממוזער|סמל הקבוצה הישן
**קולומנה** (ברוסית: **Коломна**) היא קבוצת כדורגל מקצוענית מהעיר קולומנה שבמחוז מוסקבה, המתמודדת בליגה השנייה (אזור "מערב"). מועדון הכדורגל קולומנה הוא אחד ממועדוני הכדורגל הוותיקים ביותר ברוסיה.

הקבוצה הוקמה לראשונה בשנת 1906 ושינתה את שמה פעמים רבות. ב-1997 התמזגה עם קבוצת "אוקה קולומנה" (שהוקמה ב-1923) וקיבלה את שמה הנוכחי.

## היסטוריה
הקבוצה הוקמה לראשונה בקיץ 1906 בשם KGO (ראשי תיבות ברוסית של Коломенское гимнастическое Общество, חברת ההתעמלות של קולומנה), ביוזמת פועלי מפעל המכונות של קולומנה שבבעלות האחים סטרובה.

בשנת 1919 שונה שם הקבוצה והיא הפכה לקבוצת SFK (ראשי תיבות ברוסית של Голутвинская секция физической культуры, חטיבת גולובטינו לתרבות פיזית).

בשנת 1923 שונה שוב שם הקבוצה: "KFK" (ראשי תיבות ברוסית של Кружок физической Культуры, חוג תרבות הספורט). במקביל הוקמה קבוצת כדורגל נפרדת בשם "אוקה קולומנה".

בשנת 1936 נקראה הקבוצה על שם ראש המשטרה החשאית הסובייטית דזרז'ינסקי ושמה היה "דזרז'ינץ" עד 1952 (למעט בשנים 1942–1945, כשנקראה בשם "טרקטור").

משנת 1953 היה שם הקבוצה "אוונגרד" (אף שבשנת 1993 נקראה "ויקטור-אוונגרד" ובשנים 1994–1997 נקראה "אוונגרד-קורטק").

בשנת 1997 התמזגה הקבוצה יחד עם קבוצת "אוקה" והוקמה קבוצת "קולומנה".

## תארים והישגים

## קישורים חיצוניים
* 
* 
* דף המועדון באתר Sportbox.ru
* המועדון באתר Sports.ru

## הערות שוליים

קטגוריה:קבוצות כדורגל סובייטיות
קטגוריה:קבוצות כדורגל ששיחקו בליגה הבכירה בברית המועצות
קטגוריה:קבוצות כדורגל רוסיות
קטגוריה:האימפריה הרוסית: כדורגל
קטגוריה:מחוז מוסקבה: מועדוני כדורגל
קטגוריה:קבוצות כדורגל שהוקמו ב-1906
עונת 2017 בגביע ליברטדורס

**עונת 2017 ב[[גביע ליברטדורס]]** הייתה העונה ה-58 של התחרות הדרום-אמריקאית לקבוצות כדורגל, והיא אורגנה על ידי CONMEBOL. המשחק הראשון התקיים ב-23 בינואר 2017 והתחרות הסתיימה ב-29 בנובמבר 2017. בתחרות השתתפו 47 קבוצות מכל מדינות חברי הארגון (לעומת 38 בשנים קודמות).

התחרות הסתיימה בניצחון של גרמיו, וזאת בפעם השלישית בתולדות המועדון.

## מתכונת התחרות
בתחרות השתתפו 47 קבוצות. 10 קבוצות (זוכות במקום השלישי בשלב הבתים ו-2 הקבוצות הטובות של השלב השלישי) העפילו להמשך גביע סודאמריקנה. נשיא ליגת העל המקסיקנית הודיע שלאור שינוי המתכונת ואי-התאמה לתחרות הליגה, קבוצות ממקסיקו לא השתתפו בתחרות 2017. 

להלן הקבוצות שהעפילו לתחרות:

* מחזיקת הגביע - אתלטיקו נסיונל
* מחזיקת גביע סודאמריקנה - שאפקואנסה
* ברזיל - 7 
* ארגנטינה - 6
* אקוודור, קולומביה, פרו, צ'ילה, בוליביה, אורוגוואי, פרגוואי, ונצואלה - 4 (כל אחת)

בתחילה 19 קבוצות התחרו על 4 מקומות במשחקי הבתים. בהמשך הקבוצות חולקו ל-8 בתים, ושתי קבוצות מכל בית העפילו לשלבים הבאים. לאחר שלב הבתים הקבוצות שיחקו בשיטת גביע. 

בכל השלבים נערכו משחק בית ומשחק חוץ. על ניצחון הוענקו שלוש נקודות ועל תיקו נקודה בודדת.

במידה ומספר קבוצות בבית סיימו עם אותו מספר נקודות, ההכרעה הייתה נקבעת לפי סדר חשיבותם של התנאים הבאים: יתרון בהפרש שערים, יתרון בשערים שנכבשו, חוק שערי חוץ, בעיטות עונשין. בסדרת הגמר חוק שערי חוץ לא בתוקף. במקומו הייתה תוספת זמן ובעיטות עונשין במידת הצורך.

הקבוצות דורגו בהתאם להישגיהן בשלב הבתים: 1-8 מנצחות הבית, 9-16 הקבוצות שסיימו במקום השני.

## השלבים המתקדמים

### סדרת הגמר

## קישורים חיצוניים
* 

* נתונים מאתר worldfootball
* נתונים מאתר transfermarkt
* פרטים על התחרות

 

קטגוריה:תחרויות כדורגל ב-2017
קטגוריה:עונות בגביע ליברטדורס
קטגוריה:2017 באמריקה הדרומית
ראפאת (סלפית)

**ראפאת** (בערבית: **رافات**) הוא כפר פלסטיני הממוקם בשומרון, כ-38 ק"מ מדרום-מערב לשכם ומשתייך לנפת סלפית. לפי נתוני הלשכה הפלסטינית המרכזית לסטטיסטיקה, אוכלוסיית הכפר מנתה 2,258 תושבים בשנת 2016.
## היסטוריה
במאות ה-18 וה-19 ראפאת נכללה בחבל הארץ שנקרא "ג'וֹרַת עַמְרַא" או "בילאד ג'מאעין." אזור זה היה על התפר שבין הרי יהודה והרי השומרון, והוא סבל מחוסר יציבות פוליטית עקב הגירת שבטים ותחרות מתמדת בין משפחות תקיפות על גביית מיסים בשם השלטונות העת'מאניים.

במפקד 1922 שנערך על ידי שלטונות המנדט הבריטי, בראפאת הייתה אוכלוסייה של 92 נפש, כולם מוסלמים, ובמפקד 1931 המספר עלה ל-127 נפש, אשר גרו ב-31 בתים.

ב-1945 הייתה אוכלוסיית ראפאת 180 נפש, כולם מוסלמים, ואילו שטח הקרקע הכולל היה 8,125 דונם, כשמתוכו 1,889 דונם שימשו לגידולי דגנים, ואילו 24 דונם סווגו כשטח בנוי.

בעקבות מלחמת העצמאות, ולאחר הסכמי שביתת-הנשק של 1949, עבר הכפר משליטה בריטית לירדנית.
בשנת 1961, האוכלוסייה מנתה 375 נפש.
### לאחר 1967
בעקבות מלחמת ששת הימים ב-1967, עבר הכפר משליטה ירדנית לישראלית.

665 דונם מקרקעות הכפר מוגדרות כשטח B, ואילו 8,204 נוספים הם שטח C. ישראל הפקיעה 101 דונם מאדמות ראפאת, בנוסף לקרקעות מזאוויה למחצבה הישראלית "מחצבת נחל רבה". מחצבה זו נמצאת כיום בצד הישראלי של גדר ההפרדה, וישראל מייצאת 94% מהחומרים המופקים ממנה לישראל.

בזמן האינתיפדה השנייה בשנת 2003, החלה מדינת ישראל בהקמתה של גדר ההפרדה. ב-2004, עשרות תושבים נפצעו בעימותים עם כוחות צה"ל והמשטרה, בעת הפגנות נגד הקמת גדר ההפרדה באזור. ראפאת (יחד עם הכפרים דיר בלוט וזאוויה) כותרה מכל צדדיה על ידי הגדר בתוך "מובלעת א-זאוויה", שהביאה להפרדת שליש מן האדמות השייכות לכפר, ניתק את היישובים א-זאוויה, דיר בלוט וראפאת מעיר המחוז והמרכז השלטוני שלהם, בעיירה סלפית, המהווה עורק חיים לאותם כפרים בתחום הבריאות, החינוך, התעסוקה וקבלת שירותים ממשלתיים. המובלעת מנותקת מכביש 5, ללא מתן פתרון תחבורה הולם. כן הביא תוואי הגדר לתפיסת עשרות דונמים של חלקות פרטיות ולעקירת מאות עצי זית, שמהווים מקור פרנסה למשפחות רבות בכפר. התושבים עתרו לבג"ץ נגד תוואי הגדר, ב-2006 נדחו העתירות על ידי בית המשפט העליון.

בשנים האחרונות החל הכפר לבנות בתים בשטחי C בניגוד לחוק, במטרה למנוע את גדילת היישובים הסמוכים לשם, עלי זהב והמאחז שחרית.

## קישורים חיצוניים

* Welcome To Rafat
* Rafat, Welcome to Palestine
*Survey of Western Palestine, Map 14:    IAA, Wikimedia commons
*  Rafat village (fact sheet), המכון למחקר יישומי - ירושלים ,ARIJ
*Rafat village profile, המכון למחקר יישומי - ירושלים ,ARIJ
*Rafat, aerial photo, המכון למחקר יישומי - ירושלים ,ARIJ

## הערות שוליים

קטגוריה:השומרון: יישובים
קטגוריה:נפת סלפית
קטגוריה:הרשות הפלסטינית: יישובים
קטגוריה:גדר ההפרדה
יצחק יחיאל ארנפלד

הרב **יצחק יחיאל ארנפלד** (**עהרנפלד**; נולד בה' באב ה'תש"ז, 22 ביולי 1947) הוא ראש ישיבת משנת עקיבא - בית שמואל, ורבה של קריית מטרסדורף בירושלים.

## קורות חיים
נולד בניו יורק, ארצות הברית לרב עקיבא ארנפלד, בנו הגדול של הרב שמואל ארנפלד רבה האחרון של העיר מטרסדורף באוסטריה לפני מלחמת העולם השנייה שהיה מצאצאי החת"ם סופר, ולחנה בתו של הרב חיים צבי קרוגר רבה של בריסל.

למד בישיבת זקנו ישיבת "חתן סופר" בניו יורק, ארצות הברית, שם נקשר לדודו הרב בנימין פאלער שכיהן אז כר"מ בישיבה. באותה תקופה יצר קשר גם עם הרב יצחק הוטנר, שנמשך גם לאחר עלייתם ארצה. בשנת תשכ"ח הגיע ללמוד בישיבת בריסק בראשות הרב יוסף דב סולוביצ'יק, והיה משומעי שיעורו כעשור שנים.

בשנת תש"מ נפטר סבו הרב שמואל, והוא מונה לכהן כרבה של קריית מטרסדורף בירושלים. במקביל שימש הרב ארנפלד כדיין בבית דינו של הרב שמואל הלוי ואזנר.

הרב ארנפלד הוא חבר ועדת הרבנים של קרן אברהם הכהן, המחלקת פרסים מדי שנה לאברכים מצטיינים.

### ישיבת בית שמואל
בקיץ תשמ"ז פתח הרב ארנפלד את ישיבת בית שמואל בקרית מטרסדורף. שיעוריו נאמרים בסגנון בריסקאי ומרבה לשלב בהם מתורת החת"ם סופר, כמו כן, שיחותיו ומאמריו מתבססים הרבה על תורת המהר"ל. שיעוריו ושיחותיו התפרסמו בישיבה כ"מהדורה פנימית" היוצאת לתלמידי הישיבה.

בחורף תשע"ז נפלה ישיבתו למשבר כלכלי חמור, אשר מנע ממנו לשלם את משכורות הצוות במועדן, בין היתר בשל הלוואות לראשי מוסדות, שלא הוחזרו.

בקיץ תש"פ, הישיבה יצאה לחופשה זמנית, עקב מגפת הקורונה, ובאלול תש"פ נפתחה מחדש במתכונת ישיבת קיבוץ תחת השם "משנת עקיבא" על שם אביו הרב עקיבא ארנפלד.

## משפחתו
ילדיו:

* בתו, נשואה לרב נחום בר חיים - ראש קיבוץ בישיבת משנת עקיבא. במקביל משמש כמשיב בישיבת חברון גבעת מרדכי.

* בת נוספת נשואה לרב אבינועם פלברבאום - מחבר סדרת הספרים "ציונים והערות" - מראי מקומות על המסכתות הנלמדות בישיבות.
* בנו, הרב יהודה אריה - ר"מ בישיבת משנת עקיבא.

## הערות שוליים

קטגוריה:ראשי ישיבה ליטאים בישראל
קטגוריה:משפחת ארנפלד
קטגוריה:דיינים ישראלים
קטגוריה:ירושלים: רבני שכונות
קטגוריה:קריית מטרסדורף: אישים
קטגוריה:בוגרי ישיבת בריסק-ירושלים
קטגוריה:תלמידי הרב שמואל וואזנר
קטגוריה:ישראלים שנולדו ב-1947